google/wiki40b huggingface dataset:
Študentský domov Mladosť

Dopravné spojenie

K ŠD Mladosť sa dá dostať autobusmi MHD linkami 31 (Cintorín Slávičie údolie <-> Blumentál), 39 (Cintorín Slávičie údolie <-> Ostredky, Súhvezdná) a linkou 139 (Cintorín Slávičie údolie <-> Karlova Ves, Molecova) (zastávka Nad internátmi). Na zastávke Molecova možno využiť prestup na električky liniek 4,5,6,9 alebo autobus linky 32 (Hlavná stanica <-> Dlhé diely, Kuklovská). 
Strojnícka fakulta, Stavebná fakulta, Fakulta architektúry a Fakulta chemickej a potravinárskej technológie STU Bratislava sú dostupné linkami 31/39 priamo zo zastávky Kollárovo námestie a opačným smrerom (smer Cintorín Slávičie údolie) zo zastávky STU
Do centra mesta je možné sa dostať zo zastávky Zochova. K nákupnému centru Eurovea treba využiť linku 31/39 s prestupom na zastávke Lafranconi na linku 29 (Nové SND <-> Opletalova, VW5) s výstupom na konečnej zastávke Nové SND.
Pre ubytovaných študentov, ktorí využívajú cestu vlakom možno cestovať na Hlavnú stanicu využitím linky 31/39 (zo zastávky Cintorín Slávičie údolie – vzdialená približne 400 m) s prestupom na zastávke Zochova na autobus linky 93 (Petržalka, Vyšehradská <-> Hlavná stanica) alebo autobusom linky 32 zo zastávky ZOO (vzdialená približne 1,2 km).
Mimoriadna linka 131 (Hlavná stanica -> Cintorín Slávičie údolie) premáva iba v nedeľu alebo sviatok pred dňom školského vyučovania po príchodoch vlakov kategórií EC, EN, R, RR, medziregionálne REx a RJ v čase cca 16:00 – 23:00. Táto linka má iba jedinú medzizastávku Lafranconi. Táto linka dokáže obslúžiť túto trasu za približne 13 minút a na prepravu sú využívané iba nízkopodlažné veľkokapacitné autobusy.
V čase zvýšeného nároku na prepravu sú vypravované autobusy zvláštnej linky X31 (Cintorín Slávičie údolie-> Trnavské mýto) v ranných rodinách a (Trnavské mýto-> Cintorín Slávičie údolie) v popoludňajších a podvečerných hodinách (hlavne pre potreby študentov UK).
Neďaleko ŠD Mladosť sa taktiež nachádza diaľnica D2 (Bratislava->Brno). Spojenie (Bratislava -> Košice) je možné diaľnicou cez most Lafranconi.
V súčasnosti prebieha I. etapa modernizácie Karloveskej radiály, počas ktorej sú zmenené trasy niektorých liniek električiek. Linky 5,6 v súčasnosti (júl 2019) nepremávajú.  Linky električiek 5,6 sú nahradené zvláštnymi linkami X6, X5.
Taxat-Senat

Poloha

Taxat-Senat má rozlohu 13,62 km². Najvyšší bod je položený 406 m n. m. a najnižší bod 267 m n. m.

Obyvateľstvo

Taxat-Senat má 226 obyvateľov (2009).
Graf vývoja obyvateľstva:
Zdroje: INSEE
Barbara Krafftová

Životopis

Narodila sa v Jihlave, v rodine viedenského dvorného maliara Johanna Nepomuka Steinera, ktorý tam v tom období pracoval. Maľovať sa naučila od svojho otca a v roku 1786 ho sprevádzala do Viedne, kde pokračovala v štúdiu na viedenskej Akadémii. V roku 1786 ako 22-ročná tam prvýkrát vystavovala a neskôr bola tak ako jej otec zvolená za členku Akadémie umení. V roku 1789 sa vydala za viedenského lekárnika Josefa Kraffta a presťahovala sa s ním do Salzburgu. Ich syn Johann August Krafft sa neskôr stal tiež maliarom a litografom.
Od roku 1794 pracovala a žila v Salzburgu a od roku 1798 v Prahe. Do roku 1803 strávila nejaké obdobie tiež v Jihlave. V roku 1804 sa rozviedla a usadila sa v Salzburgu, kde žila do roku 1821. Posledné štyri roky života strávila v Bambergu, kde zomrela vo veku 61 rokov.

Dielo

Vďaka citlivému stvárneniu sa stala jedným z najvyhľadávanejších portrétistov svojej doby. Okrem portrétov bola autorkou žánrových scén a náboženských motívov a maliarkou miniatúr. 
V Prahe namaľovala v roku 1801 oltárny obraz pre kostol svätého Gotharda v Bubenči, obrazy pre kláštor na Slovanoch a pre kráľovský letohrádok v Stromovke. Namaľovala tam tiež portréty miestnej šľachty a významných mešťanov. Rektor Karlovej univerzity u nej objednal portréty troch profesorov pražskej lekárskej fakulty: Josefa Mayera (1752-1814), Josefa Rottenbergera (1760-1834) a Ignáca Matušku (1758-1819) a v roku 1798 ju pražská univerzita požiadala o zhotovenie troch reprezentačných cisárskych portrétov pre výzdobu Veľkej auly.
Ešte v posledných štyroch rokoch života počas pobytu v Bambergu zhotovila 145 portrétov.

História portrétu Mozarta

Obraz objednal roku 1819 Joseph Sonnleithner, ktorý tvoril zbierku portrétov známych skladateľov. Poprosil Mozartovu sestru Marii Annu (Nanerl), aby ukázala jeho z rodinného archivu Barbare. Tak mala k dispozícii podoby šestnásťočného Mozarta z roku 1773 (Knoller), rodinný portrét z doby, kedy mal 22 rokov (Johann Nepomuk della Croce) a malý obrázok vo veku 26 rokov (Joseph Lange, nezvestné). Vychádzala tak z rodinných portrétov a poslednej známej podoby Mozarta (Lange). Obraz, ktorý namaľovala 28 rokov po Mozartovej smrti, sa stal jeho najčastejšie reprodukovanou podobou.
Sandvík

Dejiny

Sandvik je miesto, kde bol zavraždený vodca Vikingov Sigmundur Brestisson pri jeho pokuse o útek pred Tróndurom Í Gotuom. Po jeho dlhej plavbe z ostrova Skúvoy Sigmundur konečne dorazil na breh a vyčerpaný si myslel, že je v bezpečí. Vtedy sa však na bezmocne ležiaceho Sigmundura vrhol Torgrímur Evil (Zlý) a zabil ho pre zlatý náramok, ktorý nosil na ruke.
V roku 1349 bola dedina opustená pre epidémiu čiernej smrti. Od roku 1816 je osada opäť osídlená.

Doprava

Sandvik je napojený na sieť ciest ostrova prostredníctvom 1 500 metrov tunela, ktorý sa tiahne horami od roku 1969. Tunel má len jeden jazdný pruh a odstavné plochy, kde sa autá môžu odstaviť, aby nechali prejsť vozidlá v protismere. Tunel sa nachádza v horách na južnej strane, na opačnej strane ako je osada, ktorá sa nachádza na severnej strane zálivu.

Kostol

Kostol Sandvíku bol postavený v roku 1840 vo Froðbe. V roku 1856 bol presunutý do Tvøroyri, pretože tu žilo viac obyvateľov, aby bol nakoniec v roku 1908 premiestnený do Sandvíku, pretože v Tvøroyri postavili nový a väčší.

Húsið uttan Ánna – Historický dom a múzeum

V centre dediny je malé múzeum s názvom Húsið uttan Anna (Dom pri rieke). Nachádza sa v tradičnom faerskom dome z roku 1866. Dom má strechu z trávy.

Ásmundarstakkur – morský útes

Úzka cesta vedie od Sandvíku na západné pobrežie, kde hniezdi na útesoch mnoho morských vtákov. Tu sa nachádza Ásmundarstakkur, 97 metrov vysoký morský útes, ktorý je domovom pre alky a ďalších morských vtákov.
Róbert Cilchert

Životopis

Narodil sa 14. marca 1809 v Dunajskej Lužnej, rodičom Andreasovi Czilchertovi a Susane rod. Lübeck. Otec pochádzal z Uhrovca a matka z Pezinka. Stredoškolské štúdia absolvoval v Banskej Bystrici a v Miskolci, filozofiu študoval v Banskej Štiavnici a v Bratislave. Medicínu absolvoval v rokoch 1826 – 1832 na Lekárskej fakulte vo Viedni.
Pôsobil ako praktický lekár v Budapešti. V roku 1839 založil hospodársku školu v Rechnitzi (Rakúsko), kde vyučoval liečenie zvierat. Špecializoval sa na chov jemnovlných oviec, najmä kmeňový. Poľnohospodárske články uverejňoval v maďarských a v nemeckých poľnohospodárskych časopisoch; lekárske články v periodikách a v publikáciách uhorských lekárov a prírodovedcov. Bol členom Francúzskej akadémie a zahraničných vedeckých spoločností, od roku 1847 člen výboru a od 1861 podpredseda Hospodárskeho spolku Bratislavskej stolice. Od päťdesiatych rokov 19. storočia žil na kúpenom veľkostatku v Hamuliakove, ktoré volali aj mäkkou chovu oviec. V Hamuliakove postavil poschodový košiar pre ovce a v šesťdesiatych rokoch aj kaštieľ (dnes už nestojaci). Evanjelické matriky narodených a zomrelých v Šamoríne nás uvádzajú do nových skutočností, ktoré potvrdzujú celkom iné miesto narodenia i úmrtia ako uvádzali doterajšie zdroje. Ako 74 ročný sa na svojom majetku v Hamuliakove 4. februára 1884 rozhodol ukončiť svoj život. Pochovaný bol 9. februára 1884 v Bratislave na evanjelickom cintoríne pri Kozej bráne. Hrobové miesto mal v sektore č.VI. hrob č.56, žiaľ v 70. rokoch 20. storočia bol hrob zrušený.
Bazugues

Poloha

Obec má rozlohu 5,36 km². Najvyšší bod je položený 301 m n. m. a najnižší bod 195 m n. m.

Obyvateľstvo

Počet obyvateľov obce je 71 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jozef Kabaň

Životopis

Jozef Kabaň sa narodil 4. januára 1973 v Námestove. Vyrastal v neďalekej Vavrečke. Jeho nadanie a nadšenie pre kreslenie áut si všimli už učiteľky na Ľudovej škole umenia v Námestove, do ktorej chodil ako žiak základnej školy. Po strednej Škole úžitkového výtvarníctva v Kremnici (umelecký dizajn) pokračoval od roku 1991 štúdiom produktového a priemyselného dizajnu na Vysokej škole výtvarných umení v Bratislave. Ako študent sa zúčastnil dizajnérskej súťaže pre značku Škoda, v ktorej získal 2. miesto a možnosť pracovať pre koncern VW, najskôr ako praktikant a neskôr ako dizajnér exteriéru automobilov. Volkswagen sa ho rozhodol finančne podporovať v ďalšom štúdiu na londýnskej Royal College of Art v odbore „dizajn vozidiel“.  Stal sa prvým Slovákom, ktorý túto školu absolvoval. V poslednom roku štúdia získal cenu "Giorgio Giugiaro Award for Design Innovation".
V roku 1999 sa dostal do tímu dizajnu superšportu Bugatti Veyron vedeného šéfdizajnérom VW Hartmutom Warkussom, v ktorom bol zodpovedný za návrh exteriéru. Podieľal sa tak na vývoji od prvých nákresov (prvá štúdia bola zverejnená v Tokiu 1999) až po začiatok produkcie v roku 2003 (v auguste 2003 bol vyrobený prvý plne funkčný prototyp). V roku 2003 odišiel Warkuss do dôchodku a tak bol Kabaň prezentovaný ako dizajnér Veyronu, napriek tomu, že vtedy už od VW prešiel k Audi. Tu sa za tri roky vypracoval na vedúceho Centra pre dizajn exteriéru. Od februára 2008 zastáva funkciu vedúceho oddelenia designu značky Škoda. V roku 2014 predstavil dizajnovú štúdiu Škody VisionC, z ktorej vychádzajú súčasné modely tretej generácie Octavia, Fabia a Superb. 
Začiatkom roku 2017 odišiel do automobilky BMW group kde navrhoval všetky nové BMW okrem elektrických (BMW i) a športových (BMW M), za ktoré bol zodpovedný Domagoj Dukec.
Saturnálie

Saturnálie (lat. saturnalia) boli sviatky v starovekom Ríme na počesť boha Saturna, ktoré sa konali 17. decembra buď jeden deň, no v neskorších dobách sa predlžovali a najneskôr končili až 30. decembra. Bola to pamiatka na zlatý vek vlády boha Saturna.
Počas týchto sviatkov sa nepracovalo, úrady a školy boli zatvorené a všetci ľudia (vrátane otrokov) sa oddávali hostinám a veseliciam, tolerovali sa neviazanosť, ľudia sa zvykli obdarúvať najmä sviečkami, ktoré symbolizovali svetlo a teplo do nadchádzajúcich zimných dní. Otroci získali na krátku dobu rovnaký sociálny status ako ich vlastníci. Niekedy sa tieto úlohy dokonca vymieňali a páni obsluhovali svojich otrokov, samozrejme len v rámci určitých hraníc. Bohovi Saturnovi sa v chrámoch obetúvali obety na začiatku aj na konci dňa a uvoľnili sa laná, ktorými bola socha Saturna po zvyšok roka zviazaná. Pri bujarých oslavách sa hojne popíjalo víno a zvyčajne si tam účastníci volili „kráľa popíjania“ (rex bibendi). Hazard bol povolený všetkým, vrátane otrokov. Počas Saturnálií sa nenosila tóga ako zvyčajne, ale farebné večerné šaty a všetci nosili čiapku pileus. Ľudia používali pozdrav „Io, saturnalia!“, čo znamená v preklade „Ó, saturnálie!“
Podľa niektorých názorov sa v časoch christianizácie Ríma Saturnálie premenili na Vianoce, kedy sa tiež ľudia obdarúvajú a oslavujú.
Fréchendets

Poloha

Obec má rozlohu 2,02 km². Najvyšší bod je položený 735 m n. m. a najnižší bod 416 m n. m.

Obyvateľstvo

Počet obyvateľov obce je 33 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sainte-Cécile-d’Andorge

Poloha

Obec má rozlohu 19,09 km². Najvyšší bod je položený 835 m n. m. a najnižší bod 200 m n. m.

Obyvateľstvo

Počet obyvateľov obce je 564 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zdenka Predná

Prvý album

V roku 2005 vydala debutový album Sunny Day s elektronickým nádychom, ktorý pozitívne prijali nielen fanúšikovia, ale aj hudobní kritici. Prvý singel „Len ty smieš“ sa dlho držal na najvyšších priečkach rádií a niekoľko týždňov patril medzi najhranejšie skladby v rozhlasovom éteri. Rovnaký úspech zopakovala Zdenka aj so svojím druhým singlom Vietor, ktorý naspievala so speváčkou Tinou. K singlu bol natočený aj Zdenkin prvý hudobný videoklip. Album Sunny Day pokrstili členovia kapely Para a Tina.
Na jar roku 2006 začala Zdenka v niekoľkých slovenských mestách svoje turné nazvané Sunny Day Tour 2006, kde jej predskokana robila Tina so svojou kapelou. 
Medzitým získala cenu Aurel 2005 v kategórii Objav roka a Zlatú platňu za predaj albumu. Počas príprav druhého albumu hosťovala aj na druhom albume Tiny s názvom Chillin. Tu si obidve opäť spolu zaspievali v duete „Zlaté pláže“.

Druhý album

26. marca 2007 vyšiel Zdenke Prednej druhý album s názvom Zdenka Predná. Prvým singlom sa stala pieseň „Keď to nejde“. Na albume sa tentoraz nenachádza žiadny duet a celý je oveľa akustickejší než Sunny Day. Hudobne sa na albume podieľal ten istý tím ľudí ako na debute, ktorého jadro tvorí Slávo Solovič, Milan Adamec a Peter Graus. Texty si vo väčšej miere Zdenka napísala k obidvom albumom sama.
Dolina Studeného potoka

Dolina Studeného potoka je typickou ľadovcovou dolinou. Pod sútokom Veľkého a Malého Studeného potoka prúd vody od výšky 1282 m nad morom prerezáva význačne zaguľatený skalný skok so zvyškami neodplavených veľkých balvanov, pričom sa prúd vody valí početnými perejami a tromi kaskádami vysokými spolu 42 metrov. Zo spomínaných skalných stupňov sa vynímajú mohutnosťou, ktoré potok prekonáva vodopádmi najmä Veľký Studenovodský vodopád a Dlhý Studenovodský vodopád. Pozoruhodným javom na dne skalného koryta sú početné krútňavové hrnce o priemere jeden a pol až tri metre a s hĺbkou až 3 metre.
Zámeno

Zámeno alebo pronomen (plurál pronominá) je slovný druh, ktorý javy a reality nepomenúva priamo, ale na ne (po)ukazuje alebo odkazuje v texte.
Saint-Jouin

Poloha

Obec má rozlohu 5,03 km². Najvyšší bod je položený 140 m n. m. a najnižší bod 30 m n. m.

Obyvateľstvo

Počet obyvateľov obce je 200 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Waco

Dejiny

Mesto bolo založené v roku 1838. Centrum mesta bolo postavené v okolí mostu Waco Suspension Bridge, ktorý bol v minulosti hlavným premostením rieky Brazos. V máji 1953 zažilo mesto najhoršie tornádo v histórii Texasu, ktoré usmrtilo 114 ľudí a niekoľko sto ich zranilo. V centre mesta sa nachádza budova firmy ALICO otvorená v roku 1910. Kedysi bola najvyššou budovou juhozápadu. Každý deň do mesta dochádza za prácou približne 17 000 obyvateľov.
V meste sa nachádza známe múzeum Dr Pepper Museum, v meste bola totiž vynájdená limonáda Dr Pepper.
Simon Singh

Simon Lehna Singh (* 1964 Wellington grófstvo Somerset, Anglicko) je britský vedecký novinár, autor a producent.
Singh študoval fyziku na Imperial College v Londýne a na univerzite v Cambridge. Ziskal doktorát v oblasti fyziky malých častíc.
Od roku 1990 do 1997 pracoval ako producent pri BBC a v roku 1996 získal ocenenie British Academy Award za svoje vysielanie Fermatova veta
Tiež sa spolupodieľa na YouTube kanály numberphile.
Barbara Henryová

Životopis

Henryová chodila do Girls Latin School v Bostone kde „sa naučili… oceniť a mať radosť z vecí čo máme spoločné pomedzi externé rozdiely triedy, komunity alebo farby.“. Vyučovala na školách pre deti vojenského personálu v zámorí. Tieto školy boli integrované. Henryová s manželom boli v New Orleans dva mesiace keď jej zavolal vedúci zo školskej správy, aby jej ponúkol učiteľské miesto. Keď sa opýtala či miesto bude v škole, ktorá má byť desegregovaná, vedúci odpovedal: „Bol by v tom pre Vás nejaký rozdiel?“ Odpovedala, že nie.
V New Orleans v roku 1960 mladá učiteľka Henryová často chodila do práce cez dav demonštrantov kričiacich rasistické nadávky a heslá ako „2 4 6 8, we will never integrate“ (2 4 6 8, nikdy sa neintegrujeme). Ruby mala vtedy šesť rokov a bola prvou černošskou žiačkou na William Frantz Elementary School v New Orleans. Barbara Henryová, jej biela učiteľka, prišla do mesta a jeho škôl len nedávno.
Henryová aj Bridgesová odmietli zastrašovanie v prvý školský deň v roku 1960, a tak sa stali dôležitými postavami v americkom boji za občianske práva. Hneď ako sa Bridgesová dostala do školy bieli rodičia vošli dnu a svoje deti odviedli preč. Podobne aj všetci ostatní učitelia školy odmietli vyučovať kým bolo čierne dieťa registrované v škole. Len Barbara Henryová chcela učiť Ruby Bridgesovú a viac než rok ju učila sama „ako keby vyučovala celú triedu“. Prvý deň Ruby a jej dospelí sprievodcovia zostali celý deň v riaditeľskej kancelárii pretože chaos na škole neumožnil ich presun do triedy do druhého dňa. Keď sa Ruby zoznámila so svojou učiteľkou mala pravdepodobne obavy. „Nikdy predtým som nevidela bieleho učiteľa“ povedala, „ale pani Henryová bola najprívetivejšia z učiteľov, ktorých som mala. Veľmi sa snažila odviesť pozornosť od toho, čo sa dialo vonku. Ale nemohla som zabudnúť, že so mnou neboli žiadne iné deti.“
Rumba

História

Rumba (alebo tiež rhumba) je jedným z najstarších latinskoamerických tancov, keďže jej začiatky sú niekde v 16. storočí – v čase, keď boli z Afriky na Kubu privážaní čierni otroci. Tance otrokov využívali menej pohybu nôh a viac pohybu zvyšku tela. Ich rumba bola pôvodne pantomímou, znázorňujúcou pytačky zvierat a vtáctva pred párením. To, že pri tanci zostávajú plecia stále v rovnakej výške, môže byť odvodené od držania tela otrokov nesúcich ťažké bremená. Od života otrokov sa podobne dajú odvodiť aj niektoré ďalšie figúry rumby. Rumba ako ju poznáme dnes vznikla niekedy v 19. storočí vzájomným ovplyvňovaním černošských tancov, ľudového tanca danza habanera a tanca kubánskej aristrokracie rumba-bolero. Ďalšie tance, ktoré rumbu ovplyvňovali, sú Son, Guagira, Guaracha a Naningo. Od roku 1913 sa Kubánci pokúšali priblížiť rumbu Severoameričanom, čo sa im podarilo až v roku 1935 filmom „Rumba“ s Georgom Raftom v hlavnej úlohe. Do Európy rumba preniká okolo obdobia pred druhou svetovou vojnou a rýchlo sa rozširuje jej štvorcová forma (square system), kde sa krok začína na prvú dobu. Neskôr nadšenec latinskoamerických tancov Pierre Margolie zaviedol na prvú dobu taktu pauzu, počas ktorej sa hýbu len boky, čo sa označuje za kubánsku rumbu (cuban system). Kubánska rumba sa tancuje v podobe akú zaviedol Margolie až dodnes.

Charakter tanca

Rumba je pomalá, romantická, nežná, plná citov. Je to najzmyselnejší latinskoamerický tanec, a pre mnohých tanečníkov aj najobľúbenejší. Právom je prezývaná „tanec lásky“, pretože partneri si hľadia hlboko do očí. Pohyb vychádza z prenášania váhy z jednej nohy na druhú, čo spôsobuje príťažlivé pohyby bokov. Rumba rozpráva príbeh zvodnej ženy, ktorá sa pokúša privábiť vyvoleného muža. Zvyknú sa objavovať ženské prvky ľahkého výsmechu a unikanie partnerovi. Muž je najprv objektom túžby, aby ho neskôr partnerka odmietla. Na zmyselné a erotické lákanie ženy odpovedá muž vyjadrením a predvedením svojej mužne sily, usilujúc sa získať jej priazeň.
Chenommet

Poloha

Obec má rozlohu 4,43 km². Najvyšší bod je položený 117 m n. m. a najnižší bod 69 m n. m.

Obyvateľstvo

Počet obyvateľov obce je 151 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pomenovanie druhov

Pomenovanie druhov je udeľovanie názvu danému organizmu. V rámci mien organizmov sa rozoznávajú vedecké mená a hovorové mená.

Vedecké meno

Vedecké meno je latinské dvojslovné (preto niekedy nazývané binomické) pomenovanie identifikujúce každý známy druh živého organizmu, ktoré pôvodne môže pochádzať aj z iného jazyka (napr. gréčtiny), ale sa považuje za latinské resp. je polatinčené. Skladá sa z rodového mena písaného s veľkým začiatočným písmenom a z druhového mena, ktoré sa píše s malým začiatočným písmenom – napr.: Homo sapiens, Felis serval alebo Tyrannosaurus rex.

Hovorové meno

Hovorové meno je bežne používané meno organizmu. Hoci býva tiež dvojslovné a obsahuje „rodové“ meno a druhové meno, nie vždy odráža skutočné rodové príslušenstvo. Dobrým príkladom je slon. Slon africký a slon indický by mali byť zástupcami jedného rodu, no nie sú (slon africký – Loxodonta africana, slon indický – Elephas maximus). Na druhej strane, tiger bengálsky a lev plavý by mali mať osobité rody. Obaja však patria do rovnakého rodu (Panthera). Podľa pravidiel slovenského pravopisu sa obidve hovorové pomenovania („rodové“ a „druhové“) vždy píšu malými písmenam, okrem slova na začiatku vety..
Saint-Jean-le-Thomas

Poloha

Obec má rozlohu 2,38 km². Najvyšší bod je položený 90 m n. m. a najnižší bod 5 m n. m.

Obyvateľstvo

Počet obyvateľov obce je 430 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Alexandr Sergejevič Ivančenkov

Životopis

Narodil sa v Ivantejevke pri Moskve. Otec mu zahynul v roku 1942 počas vojny a o päť rokov neskôr mu zomrela matka. Vychovávali ho babička s tetou. Učil sa veľmi dobre, obľuboval zemepis. Keď končil základnú školu s výborným prospechom, rozhodol sa pre kozmonautiku. Dostal sa neskôr na moskovský letecký inštitút, fakultu stavby lietadiel. Po ukončení štúdia nastúpil do Koroľovovej konštrukčnej kancelárie a po čase sa sám prihlásil do Hviezdneho mestečka. Nasledoval výcvik, lekárske kontroly, teoretická príprava. Jeho meno sa objavilo verejne prvýkrát v zozname sovietskych podporných posádok pripravujúcich program Sojuz-Apollo.
Sailly (Yvelines)

Poloha

Obec má rozlohu 5,45 km². Najvyšší bod je položený 174 m n. m. a najnižší bod 81 m n. m.

Obyvateľstvo

Počet obyvateľov obce je 376 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kirobo

Kirobo je prvý robot astronaut Japonska, vyvinutý Tokijskou univerzitou a Tomotakom Takahašim, ako spoločníka Kóičimu Wakatovi, prvému veliteľovi Medzinárodnej vesmírnej stanice z Japonska. Kirobo na stanicu dorazil 10. augusta 2013 v Kounotori 4, nepilotovanej kozmickej lodi Japonskej vesmírnej agentúry typu H-II Transfer Vehicle. Kounotori 4 štartovalo 4. augusta 2013 z kozmodrómu Tanegašima. Robot Mirata bol vyrobený s rovnakými vlastnosťami ako Kirobo. Mirata zostane na Zemi ako člen záložnej posádky. Slovo „kirobo“ vzniklo spojením slov „kibō“ (希望), čo znamená nádej v japončine a „robo“ (ロボ), používaného ako všeobecné krátke označenie akéhokoľvek robota.

Vývoj

Kirobo bol vyvinutý v rámci spolupráce medzi Dentsu, Výskumným centrom pre pokročilú vedu a techniku Tokijskej univerzity, Robo Garage, Toyotou a Japonskou kozmickou agentúrou. Tokijská univerzita a Robo Garage pracovali na hardvéri robota a jeho pohyblivom aparáte, Toyota vytvorila jeho rozpoznávanie reči a firma Dentsu vytvoril jeho konverzačný obsah a viedla projekt. VoiceText firmy Hoya Service dodal syntéziu reči.

Vlastnosti

Kirobo je približne 34 cm vysoký, 18 cm široký a 15 cm hrubý. Váži približne 1 kg a hovorí japonsky. Medzi schopnosti robota patria rozpoznávanie hlasu a reči, prirodzené spracovanie jazyka, syntézu reči a telekomunikácia ako aj rozpoznanie tváre a nahrávanie videa. Kirobo je špeciálne navrhnutý na prácu v prostredí bez gravitácie a na asistenciu veliteľovi Wakatovi s rôznymi experimentami. Jeho hlavným cieľom je zistiť ako môžu roboti a ľudia spolupracovať a viesť cestu k aktívnejšej robotickej pomoci astronautom na misiách.

Svetové rekordy

Kirobo získal dva Guinnessove rekordy po svojom návrate do Japonska po 18 mesiacoch na palube Medzinárodnej vesmírnej stanice: prvý robot-spoločník vo vesmíre a najvyššia výška pre konverzáciu s robotom.
Lancasterovci

Lancasterovci boli vetvou dynastie Plantagenetovcov, anglickej kráľovskej dynastie. Stali sa jednou zo strán zapojených do vojny ruží, občianskej vojny, ktorá v 15. storočí zasiahla Anglicko a Wales.
Meno dynastie pochádza z titulu Jána Gentského (syn Eduarda III.), ktorý sa stal 1. vojvodom z Lancasteru. Symbolom Lancasterovcov bola červená ruža.
Rivalmi Lancasterovcov vo vojne ruží boli Yorkovci. Táto rivalita v akejsi priateľskej podobe pretrváva medzi mestami Lancaster a York dodnes.

Dedičstvo

Keď v roku 1471 v bitke pri Tewkesbury zomrel jediný syn Henricha VI., Eduard z Lancasteru, dedičstvo rodu prešlo po vetve Margaréty Beaufortovej, pravnučky Jána Gentského, ktorá sa vydala za Edmunda Tudora, grófa z Richmondu, na Margarétinho syna Henricha VII., ktorý ukončil vojnu ruží a stal sa anglickým kráľom.